Document ID: 32001R2458

32001R2458
L 331/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2458/2001 НА КОМИСИЯТА
от 14 декември 2001 година
за изменение на Регламент (ЕО) № 327/98 относно откриване и управление на някои тарифни квоти за внос на цял и натрошен ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагането на концесиите, посочени в списъка CXL, изготвен след приключването на преговорите по член ХХIV.6 от ГАТТ (1), и по-специално член 1 от него,
като взе предвид Решение 96/317/ЕО на Съвета от 13 май 1996 г. относно заключението на резултатите от консултациите с Тайланд по силата на член ХХIII от ГАТТ (2), и по-специално член 3 от него,
като има предвид, че:
(1)
Регламент (ЕО) № 327/98 на Комисията от 10 февруари 1998 г. за откриване и за начин за управление на някои тарифни квоти при внос на цял и на натрошен ориз (3), изменен с Регламент (ЕО) № 648/98 (4), съдържа в приложение I сертификат за износ от Тайланд, а в приложение III - образец на нотификациите от държавите-членки до Комисията.
(2)
Тъй като Тайланд е внесъл промени в своя сертификат за износ, следва да бъде заменено приложение I към Регламент (ЕО) № 327/98.
(3)
Опитът от управлението на квотите изтъква предимството от вписването на номера на сертификатите за износ в нотификациите от държавите-членки до Комисията. Уместно е в съответствие с това да бъде изменен Регламент (ЕО) № 327/98 и приложение III към него да бъде заменено.
(4)
Мерките, предвидени в настоящия регламент, съответстват на становището на Управителния комитет за зърнените култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 327/98 се изменя, както следва:
1.
Член 8, първо тире се заменя със следния текст:
„-
най-късно в срок от два работни дни след тяхното издаване, количествата, разпределени по осемцифров код по КН и по страна на произход, за които са били издадени сертификати за внос, с посочена дата на издаване, номер на сертификата за износ, номер на издадения сертификат, както и името и адреса на титуляря на сертификата.“
2.
Приложения I и III се заменят с приложения I и II към настоящия регламент.
Член 2
Настоящият регламент влиза в сила на 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 2001 година.

Labels: 3
17